CELEX: 62011TN0229
Language: el
Date: 2011-04-20 00:00:00
Title: Υπόθεση T-229/11: Προσφυγή της 20ής Απριλίου 2011 — Inglewood κ.λπ. κατά Κοινοβουλίου

16.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 211/26
            
         Προσφυγή της 20ής Απριλίου 2011 — Inglewood κ.λπ. κατά Κοινοβουλίου
   (Υπόθεση T-229/11)
   2011/C 211/57
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Lord Inglewood (Penrith, Ηνωμένο Βασίλειο), Georges Berthu (Longré, Γαλλία), Guy Bono (Saint-Martin-de-Crau, Γαλλία), David Robert Bowe (Leeds, Ηνωμένο Βασίλειο), Brendan Donnelly (Λονδίνο, Ηνωμένο Βασίλειο), Catherine Guy-Quint (Cournon-d’ Auvergne, Γαλλία), Christine Margaret Oddy (Coventry, Ηνωμένο Βασίλειο), Nicole Thomas-Mauro (Épernay, Γαλλία), Gary Titley (Bolton, Ηνωμένο Βασίλειο), Vincenzo Viola (Palerme, Ιταλία), και Maartje van Putten (Άμστερνταμ, Κάτω Χώρες) (εκπρόσωποι: S. Orlandi, A. Coolen, J.-N. Louis, É. Marchal, D. Abreu Caldas, δικηγόροι)
   
      Καθού: Ευρωπαϊκό Κοινοβούλιο
   
      Αιτήματα των προσφευγόντων
   
   Οι προσφεύγοντες ζητούν από το Γενικό Δικαστήριο να αποφανθεί ως εξής:
   
               —
            
            
               η απόφαση του Προεδρείου του Κοινοβουλίου, της 1ης Απριλίου 2009, με την οποία τροποποιήθηκε η ρύθμιση περί του προαιρετικού συστήματος επικουρικής συντάξεως των βουλευτών του Ευρωπαϊκού Κοινοβουλίου είναι παράνομη·
            
         
               —
            
            
               ακυρώνει τις προσβαλλόμενες αποφάσεις·
            
         
               —
            
            
               καταδικάζει το Κοινοβούλιο στα δικαστικά έξοδα
            
         
      Λόγοι ακυρώσεως
   
   Η προσφυγή στρέφεται κατά της αποφάσεως που έλαβε το Προεδρείο του Κοινοβουλίου την 1η Απριλίου 2009, η οποία αφορά την τροποποίηση του προαιρετικού συστήματος επικουρικής συντάξεως των ευρωβουλευτών
   Προς στήριξη της προσφυγής τους οι προσφεύγοντες επικαλούνται, όσον αφορά την ουσία, τέσσερις λόγους αντλούμενους από:
   
               —
            
            
               προσβολή κεκτημένων δικαιωμάτων που παρασχέθηκαν με νομικές πράξεις και προσβολή της αρχής της ασφαλείας δικαίου·
            
         
               —
            
            
               προσβολή των αρχών της ίσης μεταχειρίσεως και της αναλογικότητας, καθόσον οι προσβαλλόμενες αποφάσεις αυξάνουν κατά τρία έτη την ηλικία που παρέχει δικαίωμα συντάξεως, χωρίς μάλιστα να προβλέπουν μεταβατικά μέτρα·
            
         
               —
            
            
               παράβαση του άρθρου 29 της ρυθμίσεως σχετικά με τα έξοδα και τις αποζημιώσεις των ευρωβουλευτών, που προβλέπει ότι οι κοσμήτορες και ο γενικός γραμματέας φροντίζουν για την ερμηνεία και την αυστηρή εφαρμογή της ρυθμίσεως αυτής·
            
         
               —
            
            
               πρόδηλη πλάνη από την οποία πάσχει η απόφαση του Προεδρείου της 1ης Απριλίου 2009, η οποία τροποποίησε την κανονιστική ρύθμιση που αποτελεί τη βάση των προσβαλλόμενων αποφάσεων.